Vegvísir í ferðaþjónustu  Ný ferðamálastefna Í dag kynntu Ragnheiður Elín Árnadóttir ráðherra ferðamála og Grímur Sæmundsen formaður Samtaka ferðaþjónustunnar nýja ferðamálastefnu . Undanfarin ár hefur fjölgun ferðamanna verið langt umfram spár og væntingar eru um áframhaldandi vöxt greinarinnar . Til að stuðla að farsælli þróun í ferðaþjónustu á Íslandi tóku iðnaðar - og viðskiptaráðherra , sem jafnframt er ráðherra ferðamála , og Samtök ferðaþjónustunnar höndum saman um mótun stefnu í ferðaþjónustu til lengri tíma með áherslu á sjálfbæra þróun . Settur var á laggirnar stýrihópur og verkefnahópur sem unnu að gagnaöflun , greindu stöðuna og kynntu sér fyrirmyndir erlendis frá . Auk þess var fundað með um 1000 manns vítt og breitt um landið . Niðurstaða stýrihópsins var því að horfa sérstaklega til forgangsverkefna næstu fimm ára , en þau snúa að því að leggja traustan grunn fyrir farsæla og sjálfbæra þróun ferðaþjónustunnar til framtíðar . Á næstu fimm árum verður fyrst og fremst lögð áhersla á verkefni sem stuðla að : Á grundvelli samkomulags milli ríkisstjórnar Íslands , Sambands íslenskra sveitarfélaga og Samtaka ferðaþjónustunnar sem undirritað var í dag verður sett á laggirnar Stjórnstöð ferðamála sem mun starfa til ársloka 2020 . Í henni sitja  Ragnheiður Elín Árnadóttir , iðnaðar - og viðskiptaráðherra , formaður  Sigrún Magnúsdóttir , umhverfis - og auðlindaráðherra  Bjarni Benediktsson , fjármála - og efnahagsráðherra  Ólöf Nordal , innanríkisráðherra  Grímur Sæmundsen , formaður Samtaka ferðaþjónustunnar  Þórir Garðarsson , varaformaður Samtaka ferðaþjónustunnar  Helga Árnadóttir , framkvæmdastjóri Samtaka ferðaþjónustunnar  Björgólfur Jóhannsson , forstjóri Icelandair Group  Halldór Halldórsson , formaður Sambands íslenskra sveitarfélaga  Sigrún Blöndal , forseti bæjarstjórnar Fljótsdalshéraðs Stjórnstöðin sér til þess að næstu fimm ár verði nýtt til að ráðast í þau verkefni sem nauðsynleg eru til að leggja þann trausta grunn sem kallað er eftir í íslenskri ferðaþjónustu . Hlutverk hennar er að samhæfa aðgerðir og útfæra leiðir í samvinnu við stjórnsýslu , sveitarfélög , stoðkerfi greinarinnar vítt og breitt um landið , greinina sjálfa og aðra hagsmunaaðila . Hörður Þórhallsson hefur verið ráðinn sem framkvæmdastjóri Stjórnstöðvar ferðamála og tekur hann til starfa í dag . Hörður er með mastersgráðu í rekstrarverkfræði frá háskólanum Karlsruhe í Þýskalandi . Hann hóf starfsferil sinn árið 1996 sem rekstrarráðgjafi hjá VSÓ Ráðgjöf og var árið 2000 ráðinn til lyfjafyrirtækisins Delta , sem síðar varð Actavis . Þar leiddi hann m.a. uppbyggingu Actavís í Asíu , Eyjaálfu , Afríku og á Miðausturlöndum . Síðast gegndi hann stöðu framkvæmdastjóra Actavis yfir Asíu , Eyjaálfu og Afríku með starfsstöð og búsetu í Singapúr . Hér að neðan er hægt að kynna sér nýja ferðamálasefnu nánar .